
alang pakundangan ang rehimeng 
W US-Arroyo sa pagsasakatuparan nito 

ng mga patakarang lalong pumipiga 
at nagpapahirap sa mamamayang Pilipino. Ito 
ang tanging solusyon ng makadayuhan, anti- 
mamamayan at bulok na rehimen sa harap ng 
kinakaharap nitong masidhing krisis sa ekonomya at 
pananalapi ng estado. 

Ang krisis na ito ay tanda ng lalo pang pagdaus- 
dos ng buong naghaharing sistemang malakolonyal at 
malapyudal na pinangangasiwaan ng rehimen. Ang 
pagsidhi nito sa nagdaang mga taon ay bunsod ng bu- 
lag na pagsunod ng rehimeng US-Arroyo sa Interna- 
tional Monetary Fund sa pagsasakatuparan ng liberali- 
sasyon, pribatisasyon, deregulasyon at denasyunalisa- 
syon. 

Walang ibinunga ang mga patakarang ito kundi 
ang malawakang pagkawasak ng mga produktibong 
pwersa, malawakang disempleyo at papahigpit na 
dayuhang kontrol sa produksyon at yaman ng bansa. 
Binigyang-laya nito ang mga lokal at dayuhang 
monopolyo, katuwang ang mga naghaharing uri, na 
pumiga ng sobra-sobrang tubo at pakinabang mula sa 
mamamayan. Lalong malupit ang pandarambong sa 
bansa ng imperyalismo sa harap ng ibayong paglala 
ng pandaigdigang krisis ng monopolyong kapitalismo. 


Pakikibaka para sa 

Lalo pang pinasisidhi ang kaapihan at paghihirap 
ng mamamayang Pilipino ng grabeng burukratikong 
korapsyon ng rehimeng Arroyo at pagprayoritisa nito 
ng pagpopondo sa pasistang makinarya at pagpa- 
paigting ng "gerang kontra-terorismo" laban sa mama- 
mayan. 

Labis-labis ang desperasyon ng rehimen na makaa- 
hon mula sa kinasasadlakang malalim na krisis sa 
pananalapi at ekonomya. Nagkukumahog ito ngayong 
makaipon ng sapat na pondo para palutangin ang 
naghihingalong sistema sa pamamagitan ng pagpataw 
ng napakaraming dagdag na buwis. Pahihintulutan ni- 
to ang walang pakundangang pagtaas ng mga presyo 
ng mga bilihin at serbisyo. 

Lalo nitong binabarat ang pondo para sa mga 
batayang serbisyo. Hinahadlangan nito ang matagal 
nang iginigiit na pagtataas sa sahod ng mga mangga- 
gawa at kawani. "Maghigpit ng sinturon," ang sinasa- 
bi nito sa hikahos nang mamamayan habang nagpa- 
pakasasa sa napakatataas na sweldo at benepisyo ang 


Matatagumpay na 
taktikal na opensiba sa 

pinakamatataas na upisyal ng reak- 
syunaryong gubyerno at patuloy 
nilang nilulustay ang pampub- 
likong pondo. 

Ang mga hakbanging ito ng re- 
himeng US-Arroyo ang mismong 
magtutulak sa mamamayang Pilipi- 
no na magkaisa laban sa paghaha- 
ri nito. Ito ay mag-uudyok ng ma- 
lakas na daluyong ng protesta. Ya- 
yanigin nito ang poder ng rehi- 
meng Arroyo hanggang sa iatras ni- 
to ang mga balak ipataw na buwis 
at iba pang pahirap sa mamama- 
yan. 

Ang mga rebolusyonaryong 
pwersa ay nasa gitna ng pagdalu- 
yong ng malawak na protesta ng 
sambayanan na yayanig sa rehi- 
meng US-Arroyo. Iminumulat at pi- 
nupukaw nila ang isip ng mamama- 
yan at itinataas ang kanilang mili- 
tanteng diwa. Ipinaliliwanag nila 
na walang ibang masusulingan ang 
mamamayan kundi ang lumaban 
upang pigilan ang lalo pang pang- 
aapi sa kanila ng mga naghaharing 
uri. Ipinakikita nila na kailangang 
kumilos at ubos-kayang tutulan ng 
mamamayan ang mga ipinapataw 
na pahirap ng reaksyunaryong gub- 
yerno. 

Dahil sa tindi ng krisis ng nag- 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 


haharing sistema, malawak ang ha- 
nay ng mamamayang nakahandang 
lumaban sa iba't ibang paraan. Ma- 
ging ang pambansang burgesya ay 
nauudyok na makipagtulungan sa 
rebolusyonaryong kilusan upang 
buuin ang masaklaw na pagkakai- 
sang patriyotiko. 

Responsibilidad ng mga rebolu- 
syonaryong pwersa na buuin ang 
malawak na pagkakaisa ng mama- 
mayang Pilipino laban sa mga ma- 
kadayuhan at anti-mamamayang 
patakaran ng rehimeng Arroyo. Pa- 
borable ang kundisyon upang ma- 
buo ang malawak na pagkakaisa la- 
ban sa deregulasyon ng industriya 
ng langis at iba pang mga batas na 
nagbibigay sa mga dayuhan ng bu- 
ong layang dambungin ang yaman 
ng Pilipinas. Marapat ding buuin 
ang malawak na pagkakaisa laban 
sa mga maanomalyang dayuhang 
pautang. 

Ang pagsidhi ng krisis sa eko- 
nomya at pagbulusok ng kabuha- 
yan ng mamamayang Pilipino ay 
malinaw na nagpapakita ng panga- 
ngailan para sa rebolusyonaryong 
pakikibaka upang wakasan ang ka- 
salukuyang bulok na sistema at ita- 
yo ang bago, progresibo, malaya at 
maunlad na sistema. Kung gayon, 


Nilalaman 


Editoryal 


Yayanigin ng bayan 
ang rehimeng US-Arroyo! 


responsibilidad ng mga rebolusyo- 
naryong pwersa na puspusang isi- 
walat at ipaliwanag sa lahat ng pa- 
nahon at pagkakataon, sa mga bar- 
yo, komunidad, pabrika at mga pa- 
aralan ang alternatibong programa 
ng Partido Komunista ng Pilipinas 
at ng National Democratic Front. 
Sa mga darating na buwan, ka- 
bi-kabilang sisiklab ang apoy ng 
mga protestang bayan. Ang mga 
lansangan sa kalunsuran ang magi- 
ging larangan ng paglaban ng mga 
manggagawa at kawani para sa ka- 
ragdagang sahod, ng karaniwang 
mamamayan laban sa pagtaas ng 
presyo ng mga produktong langis, 
singilin sa kuryente at tubig, at la- 
ban sa mga karagdagang buwis at 
iba pang pahirap ng rehimeng US- 
Arroyo. Sa kanayunan, patuloy na 
raragasa ang pakikibaka ng masang 
magsasaka laban sa malawakang 


Pakikibak h 
non, Waray at Ingles. akikibaka para sa dagdag na sahod 


Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

pangangamkam ng lupa at para sa 
tunay na reporma sa lupa. 
Kaalinsabay nito, patuloy na 
puspusang isusulong ng Bagong 
Hukbong Bayan (BHB) ang rebolu- 
syonaryong armadong pakikibaka 
sa kanayunan. Ang mga taktikal na 
opensiba ng BHB laban sa arma- 
dong haligi ng reaksyunaryong 
naghaharing sistema ay ambag sa 
pakikibaka ng mamamayan laban 
sa pang-aapi at pagpapahirap sa 
kanila ng rehimeng US-Arroyo. W 


P3,000 dagdag na sweldo, iginigiit 
Patakaran sa enerhiya 

Singil sa kuryente itataas na naman 
Malalang katiwalian sa Napocor 
Walang kahihiyang pagpapakasasa 
Kumperensya ng Partido sa HSL 

BHB, umaani ng tagumpay sa Samar 


Balita 


Itaas ang antas ng pakikibaka 
para sa makabuluhang dagdag na sahod 


umpak at lubos na kinakailangan ang muling pagsigla ng pakikiba- sin ang pagkakaisa ng iba't ibang 
T mga sentro ng paggawa. Kaila- 
ngang puspusang palakasin ang 

mga unyon at organisasyon ng mga 
manggagawa, laluna sa mga lugar 


ka ng mga manggagawa para sa dagdag na sahod. Nananatiling 
wasto at makatarungan ang panawagang dagdagan ng P125 ang 
arawang minimum na sahod upang mapaliit ang napakalaking agwat sa 
pagitan ng natatanggap na sahod sa aktwal na pangangailangan ng mga 


pamilya ng mga manggagawa. 
Layunin ng pakikibakang ito na 
pigilin ang tuluy-tuloy na pagdaus- 
dos ng kakayahang bumili (pur- 
chasing power) ng mga manggaga- 
wa bilang tugon sa tuluy-tuloy na 
hambalos ng pang-ekonomyang 
krisis. Ngunit higit pa rito, tinutu- 
gunan nito ang batayang karapa- 
tan at kundisyon ng makatao at di- 
senteng pamumuhay na ipinagka- 
kait at marahas na niyuyurakan ng 
mga kapitalista, kasabwat ang mga 
naghaharing uri na nasa pusisyon. 
Inilalantad nito ang sistema ng 
sahurang pang-aalipin at nilalaba- 
nan ang walang hangganang pag- 

sasamantala sa mga manggagawa 
at lahat ng masang anakpawis. Ti- 
nutumbok nito ang pangangalla- 
ngan para sa pambansa-demokrati- 
kong rebolusyon bilang solusyon sa 
krisis pangkabuhayan na likas sa 
malakolonyal at malapyudal na sis- 
temang panlipunan. 

Kakoro ang mga padrino nitong 
kapitalista, patuloy na hinahadla- 
ngan ng rehimeng Arroyo ang pag- 
tataas ng sahod. Sa nakaraang tat- 
long taong panunungkulan nito, 
wala itong makabuluhang idinag- 
dag sa sahod maliban sa pabarya- 
baryang inilimos ng mga regional 
wage board na mas nakainsulto 
kaysa nakatulong sa mga mangga- 
gawa. Masahol pa, ipinapanukala 
ngayon ng rehimen ang buu-buong 
pagbawi sa kakarampot 
na idinagdag sa pamama- 
gitan ng mga bago at dag- 
dag na buwis. 
Kailangang mahigpit 


gagawa 
ang lakas nito 
“upang magkamit ng 
mga tagumpay sa paki- 
, kibaka para sa karagda- 
gang sahod. Maaaring 
sumiklab ang isang pam- 
bansang pakikibaka para 
#4 sa karagdagang sahod 
- kung puspusang palalaka- 


na pinakamataas ang kanilang kon- 
sentrasyon. Napakahalagang basa- 
gin ang terorismo ng estado at ma- 
lalaking kapitalista sa mga enklabo 
at igiit ang kalayaan doon ng mga 
manggagawa na mag-organisa at 
magpahayag. Napakahalagang la- 
banan ang mga dilawan kung saan 
sila nakapangingibabaw. Pagtuu- 
nan din ng pansin ang mga komu- 
nidad ng mga mala-manggagawa at 
mga manggagawang bukid. Ang ka- 
nilang mga unyon at organisasyon 
ang magbabandila sa panawagang 
itaas ang sahod sa kani-kanilang 
mga lugar. 

Kasabay ng pakikibaka para sa 
dagdag na sahod sa nakaraan, ma- 
rapat ding ipagpatuloy ang pagla- 
lantad ng malalaking usapin sa ki- 
lusang paggawa katulad ng mala- 
wakang disempleyo, kontraktwali- 
sasyon at panunupil sa mga kara- 
patan sa paggawa. Ang mga kam- 
panyang ito ang papayong at su- 
suporta sa lokal na mga pakikibaka 
at maaaring maging sentrong pa- 
nawagan para sa pagpapalawak at 
pagpapalakas ng mga unyon. 

Kaugnay nito, napakahalagang 
ilantad at labanan ang mga tuso at 
mapanghating maniobra ng mga 
dilawan at kontra-rebolusyonaryo. 
Sila ay nagpapanggap na boses ng 
mga manggagawa at naghahain ng 
kung anu-anong alternatibang bu- 
mubuntot sa pangangatwiran ng 
mga kapitalista at ng rehimen at 
dumidiskaril sa pakikibaka ng mga 
manggagawa. 

Napakataba ng lupa para pala- 
wakin ang nagkakaisang prente pa- 
ra sa pagtataas ng sahod. Tiyak 

ang paglawak ng mga alyan- 
sang nabuo sa pagitan ng mga 
manggagawa at mga demokra- 
tikong pwersa sa simbahan, 
mga lokal na gubyerno at iba 
pang mga institusyon. Tiyak 
ding lalawak pa ang mga takti- 
kal na alyansa sa mga seksyon 
ng mga naghaharing uri ha- 
bang mabilis na lumalala ang 
krisis ng buong naghaharing 
sistema. 

Higit kailanman, mahala- 
gang nakapwesto ang kilusang 
manggagawa sa unahan ng ki- 
lusang masa sa kalunsuran. 
Naghihintay lamang ng kumpas 
at direksyon ang disgusto at 
galit ng mamamayang lalo pa 
ngayong pinahihirapan ng kri- 
sis at malulupit na patakarang 
pang-ekonomya ng rehimen. WŒ 


PAGHAHAMBING NG TAKDANG MINIMUM 
NA SAHOD SA AKTWAL NA GASTUSIN SA PAMUMUHAY 


Rehiyon NCR CAR I II V WI VII VIII IX XI XII XIII Caraga 


EJ Gastusin sa pamumuhay O Takdang minimum na sahod 


P3,000 dagdag na sweldo, iginigiit 
ng mga manggagawang pangkalusugan 


umalawak ang suporta para sa dagdag na 

P3,000 across-the-board na sweldo para sa mga 
kawani ng gubyerno. Nitong Setyembre 13, pina- 
ngunahan ng 30 nars sa Philippine General Hospital 
(PGH) ang mga manggagawang pangkalusugan sa 
pagpapakalbo noong Setyembre 13 bilang protesta 
sa mababang sahod na tinatanggap nila. Nakasulat 
sa kalbo nilang mga ulo ang hiling na umento. Nag- 
lunsad rin ng noise barrage ang mga manggagawang 
pangkalusugan upang igiit ang hinaing ng 3,900 
empleyado ng PGH. 


Ang PGH ay pangunahing ospital ng gubyerno 
sa bansa ngunit tumatanggap ang isang kawani ng 
utility staff nito ng P5,082 kabuuang sweldo kada 
buwan. Mas mababa ito sa itinakdang minimum na 
sweldo na P8,000 sa Metro Manila habang ang mga 
nars ay P9,000 ang kabuuang kita. Lumiliit pa ito 
dahil sa buwanang pagkakaltas ng income tax, hu- 
log sa Government Service Insurance System 
(GSIS), kontribusyon sa Philhealth at iba pa. 

Mababa rin ang sahod ng mga doktor. Kumikita 
lamang ng P15,841 kada buwan ang isang resident 
doctor, ayon sa isang upisyal ng PGH Physicians’ As- 
sociation. Hirap na rin sila dahil noong Nobyembre 
2003 pa lamang, ang kailangan nang kitain para sa 
isang anim-kataong pamilya sa Metro Manila ay 
P16,739.70 bawat buwan o P557.99 kada araw. 

Nakatakda ring maglunsad ng mga kilos protes- 
ta ang mga manggagawang pangkalusugan sa Jose 
Reyes Memorial Medical Center, Tondo Medical Cen- 
ter, Philippine Children's Medical Center at Philip- 
pine Heart Center. 

Samantala, inihapag ni Kong. Rafael Mariano ng 
partidong Anakpawis ang House Bill No. 1064 para 
sa P3,000 across-the-board na dagdag na sweldo pa- 
ra sa mga empleyado ng gubyerno. [AB] 

Rebolusyonaryong patakaran sa neneriya 


marapat lamang na makibaka ang mama- 

mayang Pilipino upang ibasura ang batas sa deregu- 
lasyon ng industriya ng langis. Wala itong mabuting idinu- 
lot sa mamamayan at nagbigay lamang ng buong laya sa 
mga dayuhang korporasyon sa langis na itaas ang presyo ng 


a harap ng walang tigil na pagtaas ng presyo ng 
langis, 


kanilang mga produkto. 

Gayunman, habang umiiral ang 
mapang-aping sistemang malakolo- 
nyal at malapyudal, anumang ta- 
gumpay na maaaring makamit la- 
ban sa deregulasyon ng industriya 
ng langis at sa walang awat na 
pagtaas ng presyo ng mga produk- 
tong petrolyo ay magiging panan- 
dalian lamang. 

Hindi dapat kaligtaan na ang 
ugat ng problema ay ang domina- 
syon at monopolyo ng mga imper- 
yalistang kumpanya sa industriya 
ng langis. Samakatwid, mareresol- 
ba lamang ito sa pamamagitan ng 
rebolusyonaryong transpormasyon 
ng sistemang panlipunan sa Pilipi- 
nas at sa buong daigdig. 

Tanging ang programa para sa 
demokratikong rebolusyong bayan 
ang may ganitong perspektiba ka- 
ugnay ng usapin. Nasyunalisasyon 


ng industriya ng la- 
ngis ang inihaharap 
nitong solusyon. Ise- 
sentralisa sa demokra- 
tikong estadong ba- 
yan ang importasyon 
at pagrerepina ng kru- 
dong langis at ang 
distribusyon ng mga 
repinadong produk- 
tong petrolyo. 

Maaaring pahintulutan sa isang 
takdang antas at panahon ang pri- 
badong pagtitingi ng mga produk- 
tong ito. Subalit ang kalakhang ba- 
hagi ay ilalagay sa kontrol ng esta- 
do. 

Sa importasyon, makikipagka- 
sundo ang estado sa mga bansang 
mag-aalok ng krudong langis sa pi- 
nakamababang presyo. 

Magiging bahagi rin ng kum- 


prehensibong solusyon ang pagsi- 
sikap na bawasan ang pag-asa sa 
imported na langis sa pamamagi- 
tan ng paglalaan ng sapat na pan- 
sin at rekurso sa paghahanap at 
pagpapaunlad ng lokal na mga al- 
ternatibong mapagkukunan ng 
enerhiya katulad ng natural gas, 
hydroelectric power, geothermal po- 
wer, nuclear power at iba pa. Bukod 
pa ito sa paghahanap ng lokal na 
mga deposito ng langis. JAB 


Singil sa kuryente itataas na naman 


maawat na pagkalugi ng Napocor. Kasabay ng walang tigil na 


M ay dagdag na namang babalikatin ang mamamayan mula sa di 


pagtaas ng presyo ng gasolina, LPG, pagkain at iba pang bilihin 
at serbisyo, muli na namang tataas ang singil sa kuryente. 


Inaprubahan ng Energy Regula- 
tory Commission nitong Setyembre 
ang petisyon ng Napocor na itaas 
nang 98 sentimos kada kilowatt- 
hour (kWh) ang kuryenteng ibine- 
benta nito sa mga power distributor 
tulad ng Meralco. Ipapasa lamang 
ng mga distributor tulad ng Meral- 
co at mga kooperatiba sa kuryente 
ang pagtaas na ito. Dahil dito, 
tinataya ang matarik at dramati- 
kong pagtaas sa singil sa kuryente 
sa unang bahagi ng 2005. 

Bukod sa Meralco, ilan pa sa 

mga kumukuha ng kuryente sa 
Napocor ang Visayan Electric Co., 
Cagayan de Oro Power and Light 
Co., Davao Light and Power Co. at 
ang mga electric cooperative sa mga 
prubinsya. 

Ang 98 sentimos na pagtataas 
ay 40% ng kasalukuyang singil ng 
Napocor at kalahati lamang ng ak- 
twal na ipinetisyon ng Napocor. 
Tataas ang singil ng Napocor sa Lu- 
zon mula P2.57 tungong P3.80 
bawat kWh, sa Visayas nang P2.82- 
P3.04 at sa Mindanao nang P1.80- 


P2.07 sa Mindanao. 

Para sa mga kumokonsumo ng 
200 kWh sa Luzon mula sa mga dis- 
tribyutor na suki ng Napocor, ma- 
daragdagan ng P246 ang kanilang 
bayarin sa kuryente, P44 naman 
ang dagdag sa Visayas at P54 sa 
Mindanao. 

Sa halip na harapin ang mga 
batayang suliranin ng Napocor tu- 
lad ng malawakang korapsyon na 
nagdudulot ng pagkalugi nito at ng 
pagtataas ng singilin, todo-bigay 
lamang ng pakonswelo-de-bobo si 
Arroyo sa pag-aatas sa Department 
of Energy na tiyaking mabigyan ng 
diskwento sa singil sa kuryente ang 
mahihirap na konsyumer. JAB] 

Sa gitna ng matinding pagkakabaon sa utang 


Malalang katiwalian 
at kabulukan sa Napocor 


S a maraming naluluging bangkrap na government-owned and -con- 


trolled corporations (GOCC), 


ang National Power Corporation 


(Napocor) ang may pinakamalaking pagkalugi. Sa nakaraang anim 
na taon, umabot sa mahigit P166 bilyon ang nalugi ng Napocor. Ngayong 
taon, inaasahang malulugi ito nang P114 bilyon. Noong nakaraang taon 
pa lamang, ang kabuuang P1.3 trilyong utang nito ang bumuo sa 42% ng 


kabuuang utang ng bansa. 

Labis-labis ang pagkalugi ng 
Napocor, hindi dahil nakapagbibi- 
gay ito ng murang kuryente sa ma- 
mamayan, kundi dahil sa pagsasa- 
pribado ng bahagi nitong kumikita 
(para maibenta sa mga dayuhan), 
at dahil sa malawakang pagpa- 
pakasasa ng mga upisyal nito. 

Isa na rito ang tagapangulo ni- 
tong si Rogelio Murga na tuma- 
tanggap ng P107,000 kada buwan 
bukod pa sa mga benepisyo at sari- 
saring pribilehiyo. Nabunyag ang 
malaking iskandalong ito nito la- 
mang Setyembre at dahil dito'y na- 
pilitang maghapag ng pagbibitiw si 
Murga. 

Sa halip na kastiguhin si Murga 
sa pagpapakasasa nito at sa pagpa- 


KALUGIHAN NG NAPOCOR 
1998-2003 


pabaya sa Napocor, pinuri pa ito ng 
rehimeng Arroyo dahil umano sa 
“mabubuting” nagawa nito sa kum- 
panya. Isa sa tusong naipatupad ni 
Murga ang pagpapababa sa mga 
gastusin ng Napocor sa pamamagi- 
tan ng streamlining o pagpapatal- 
sik ng mga manggagawa at kawani. 
Sa ilalim ng kanyang pamumuno, 
binawasan ang bilang ng mga 
manggagawa ng Napocor mula 
8,000 tungong 3,700. Nagmula ito 
sa 13,000 noong 1998. Nakatipid 
umano ang gubyerno ng P800 mil- 
yon mula rito. 

Ngunit kasabay ng ipinanga- 
ngalandakang pagtitipid, gumastos 
ng mahigit P10 bilyon ang Napo- 
cor para sa retirement benefits ng 


HALAGA 
P3.617 bilyon 
P5.95 bilyon 
P12.96 bilyon 
P10.4 bilyon 


P33.7 bilyon 


P100 bilyon 


matataas na upisyal nito. May mga 
nagsipagretiro namang muling bi- 
nigyan ng pwesto. Halimbawa, ang 
dating presidente ng Napocor na si 
Roland Quilala ay muling pinaupo 
bilang senior vice president for cor- 
porate services ng Napocor. 

Sa harap ng pagkakabunyag ng 
mga anomalyang ito, ipinanawagan 
lamang ng rehimen sa matataas na 
upisyal ng korporasyon na “magtiti- 
pid” alinsunod sa balangkas ng pa- 
kitang-taong kampanya ng gubyer- 
no. Kunwari ay nagtuturuan ngayon 
ang rehimen at ang kongreso kung 
sino ang maysala sa pagpapaubaya 
sa mga upisyal na ito na magkaroon 
ng matataas na sweldo. Ngunit 
kasabay nito'y ipinagtatanggol ng 
rehimen ang masisibang upisyal sa 
pangangatwirang ang tinatanggap 
ng mga ito ay katumbas lamang sa 
mga katapat nilang upisyal sa pri- 
badong sektor. 

Sa kasalukuyan, umaabot na sa 
P5.4 trilyon ang kabuuang utang 
ng bansa. Ang P3.3 trilyon nito ay 
direktang inutang ng reaksyunar- 
yong gubyerno habang ang P2.1 
trilyon ay utang ng mga korpora- 
syon ng gubyerno. Ngunit sangkat- 
lo o P1 trilyon ng P3.3 trilyon na 
utang ng gubyerno ay sa aktwal 

mga utang ng mga GOCC na isina- 
balikat ng gubyerno. 

Noong Hulyo, iniatas ni Ar- 
royo ang pagsasapribado sa 70% 
ng generation assets ng Napocor 
sa loob ng 18 buwan. Ito na diu- 
mano ang pinakasolusyon upang 
masalba ang gubyerno sa mala- 
king pagkakautang na hindi ka- 
yang bayaran. Ipinambobola pa 
nito na sa pagpasok ng mga 
dayuhang kumpanya na bibili sa 
Napocor, bababa ang presyo ng 
kuryente dahil sa kumpetisyon. 
Tila sirang plaka ito sa pagtatam- 
bol ng pribatisasyon kahit alam 
na alam na naman ng mamama- 
yan na magdudulot lamang ito ng 
ibayong pagtaas ng presyo ng 
kuryente. IAB] 

Walang kahihiyang pagpapakasasa 


Mo ang laki ng lantarang kinukulimbat ng matataas na 
upisyal ng mga GOCC at mga institusyong pampinansya ng 
gubyerno. Ang sumusunod ay ilan lamang sa mga upisyal na ito at 
ang kanilang tinanggap na sweldo bawat taon: 


vy 


YYYY YYY YY V V DV VÝ 


Virgilio Angelo, manager ng PCSO, P6.5 milyon: 
Sergio Apostol, chairperson ng PNOC , P9.2 milyon: 
Lilia Bautista, chairperson ng SEC, P4.25 milyon: 
Rufino Bomasang, CEO ng PNOC, P6.12 milyon: 


Thelmo Cunanan, chairperson ng PNOC, P6.05 milyon: 
Jesus Diaz, EVP ng LandBank, P3.56 milyon: 

Edgardo Garcia, COO ng DBP, P7.48 milyon: 

Winston Garcia, chairperson ng GSIS, P5.6 milyon: 
Ricardo Golpeo, ng PCSO, P4.13 milyon: 

Rolando Geronimo, EVP ng DBP, P5.5 milyon: 

Ma. Livia de Leon, chairperson ng PCSO, P9.85 milyon: 
Remedios Macalincag, presidente ng DBP, P6.29 milyon: 
Vivencio Macapagal, EVP ng DBP, P5.28 milyon: 
Rodrigo Supena, SVP ng LandBank, P4.06 milyon 


Kumperensya ng tagumpay sa Hilagang 


Silangang Luzon 


akahin ang konserbatismo at surenderismo. Mapangahas 
B na kamtin ang malalaking pagsulong. Ito ang itinakdang 

mga tungkulin ng mga rebolusyonaryong pwersa sa Hi- 
lagang Silangang Luzon (HSL) nang idaos ang ikalawang pan- 
rehiyong kumperensya ng Partido rito noong 1999. 


Nitong kalagitnaan ng 2004, sa 
ikatlong kumperensya ng rehiyon, 
buong galak na idineklara ng Komi- 
te ng Partido sa HSL ang matagum- 
pay na pagtupad sa itinakdang mga 
tungkulin noong 1999. Ang kumpe- 
rensyang dinaluhan ng 36 na dele- 
gado at tatlong tagamasid ay nai- 
lunsad sa isang bagong kinokonso- 
lidang baryo sa rehiyon sa kabila 
ng mahigpit na paggalugad ng ka- 
away. 

Inihalal din ng kumperensya 
ang bagong pamunuan ng rehiyon. 
Larawan ng pinagsanib na maya- 
mang karanasan ng mga datihang 
kadre at marubdob na kasiglahan 
ng mga bago ang kahahalal na pa- 
munuan. Itinakda rin ang mas ma- 
lalaki pang mga tungkulin ng rebo- 

lusyonaryong kilusan sa 
HSL sa susunod na tat- 
long taon. Layunin ng 
bagong Tatlong Taong 
Programa na “pabilisin 
pa ang pagpapalaki ng 
kakayahan para makatu- 
gon sa pambansang pa- 
nawagan na itaas ang 
antas ng digma.” 
Makabuluhan ang 
mga naipong tagumpay 
na tinutuntungan ng 
gayong layunin. Kahit 
may lumbay sa dibdib ang mga de- 
legado dahil sa pag-alay ng buhay 
ng ilang namumunong kadre at ka- 
sapi, masigabong palakpakan ang 
narinig sa bulwagan ng kumperen- 
sya sa pagbaybay ng Ulat Pampuli- 


Hilagang 
Silangang Luzon 


tika sa mga tagumpay na natamo. 
Mga tagumpay ito na hindi mada- 
ling nakamit dahil dumaan muna 
ang organisasyon ng Partido sa re- 
hiyon sa maiigting na tunggalian 
ng linya sa loob ng mga komite ha- 


7 


bang hinaharap naman ng maliit 
pang pwersang rebolusyonaryo ang 
malaki at malakas na tropa ng ka- 
away. Ngunit sa gabay ng pam- 
bansang pamunuan ng Partido, sa 
katapatan sa adhikain ng mga kad- 
re at kasapi, sa taimtim na pag- 
nanais na umabante ang rebolu- 
syon at dahil napakapaborable ng 
kalagayan para sa militanteng pag- 
kilos ng mamamayan laban sa 
pang-aapi at pagsasamantala, na- 
baka ang konser- 
batismo at mga 
pag-aalangan. Ma- 
tatag na pinamunu- 
an ng mga komite 
ng Partido ang mga 
laban ng masa at 
ang mga yunit ng 
hukbo sa gawaing 


militar. 
Ayon sa Ulat 
Pampulitika, na- 


triple ang buong 
kasapian ng Partido 
sa HSL sa nakara- 
ang limang taon. Higit sa doble 
ang idinami ng mga lokal na sa- 
ngay at napatatag ang pamumuno 
ng Partido mula antas rehiyon 
hanggang seksyon. 

Taong 2003 nang ang lahat ng 
mga komiteng larangan ay mamuno 
at magtagumpay sa paglaban sa 
malawakang pangangamkam ng lu- 
pa at sa pagpapababa ng interes sa 
pautang. Aabot sa 50% ang ibina- 
ba ng umiiral na interes sa pau- 
tang. Naitaas ang presyo ng mga 
produkto at naalis ang malaking 
bahagi ng pandaraya sa pamilihan 
sa 350 baryo sa 12 bayan. Nabene- 
pisyuhan ang humigit-kumulang 
366,800 katao o 55,000 pamilya. 
Kumilos ang 10,000 magsasaka sa 
200 baryo. 

Taong 2004 naman nang pagsa- 
bayin ang pakikibakang elektoral 
at rebolusyong agraryo para pagsil- 
bihin ito sa isa't isa, at patalsikin 
ang despotikong gubernador ng 
isang prubinsya sa halalan. Nagka- 

Paborable at 
napakahusay ng 
kalagayan sa rehiyon 
para higit at lahatang- 
panig na sumulong ang 
rebolusyonaryong 
kilusan at makamit ang 
mga layuning itinakda 
ng katatapos na 
kumperensya 


mit din ng mga positibong resulta 
ang kampanyang antimalarya sa 
hanay ng Bagong Hukbong Bayan 
(BHB) at masa. 

Damang-dama ng mamamayan 
sa rehiyon ang tamis ng gayong 
mga tagumpay sa harap ng mala- 
lang kahirapang dinaranas nila 
lalupa't biktima rin sila ng pang- 
aapi ng mga warlord at pandarahas 
ng militar. Sa pagtatagumpay ng 
mga pakikibakang masang pina- 
munuan ng Partido, 
higit pang kinilala 
ng malawak na ma- 
mamayan ang pam- 
pulitikang implu- 
wensya ng arma- 
dong rebolusyonar- 
yong kilusan sa re- 
hiyon. 

Nagsimula nang 
lumawak kapwa ang 
konsolidado at pi- 


nagpapalawakang 
mga baryo. Pansa- 
mantalang lumiit 


ang bilang ng mga ito nang magti- 
pon ang dating hiwa-hiwalay na 
mga iskwad upang itayo ang platun 
bilang saligang pormasyon. Di la- 
mang muling lumawak ang mga lu- 
gar na kinikilusan, narekober din 
ang mahahalagang bayan, kabilang 
yaong dating ikinakategoryang 
“matigas”. Napatunayang walang 
lugar na matigas kapag ang interes 
ng masa ang isinusulong, imbes na 
idaan ito sa “recovery by fire,” na 
siyang ginamit noong kalagitnaan 
ng dekada 1980. 

Nadoble ang laki ng baseng 
masa, natriple ang bilang ng mga 
grupong pang-organisa, organisa- 
dong masa, organisadong kababai- 
han at kabataan. Apat na beses 
ang inilaki ng bilang ng mga or- 
ganisadong magsasaka at 12 beses 
ang inilaki ng bilang ng mga ak- 
tibista. Lumaki nang 35 beses ang 
bilang ng mga komiteng pang-or- 
ganisa, at mula sa wala ay naitayo 
ang ilampung ganap na samahang 


masa. 

Higit sa doble ang inilaki ng 
BHB sa rehiyon. Bago ang pana- 
hong tinasa, walang nailunsad na 
taktikal na opensiba (TO) sa loob 
ng apat na taon. Sa ngayon, lahat 
ng mga larangang gerilya ay naka- 
paglunsad na ng mga TO. 

Sa lunsod at kabayanan, mga 
militanteng pwersa ang siyang 
nagdadala ng laban ng mga kilu- 
sang magsasaka at kabataan sa 
rehiyon. Dahil sa kampanya laban 
sa malawakang pangangamkam ng 
lupa, nagkamit ang mga magsasaka 
ng isang antas ng tagumpay sa 
anim na malalaking tipak na suma- 
saklaw sa 36,579 ektarya ng lupa. 
Ang progresibong samahang estud- 
yante naman ang siyang namumu- 
no sa konseho sa pinakamalaking 
unibersidad sa rehiyon, at patuloy 
itong lumalawak. 

Paborable at napakahusay ng 
kabuuang kalagayan sa rehiyon 
para higit at lahatang-panig na su- 
mulong ang rebolusyonaryong kilu- 
san at makamit ang mga layuning 
itinakda ng katatapos na kumpe- 
rensya. Para makamit ang mga ito, 
kailangang anihin ang mga tagum- 
pay sa rebolusyong agraryo at paki- 
kibakang elektoral at itaas pang la- 
lo ang antas ng pakikibaka ng ma- 
mamayan at hukbong bayan. Sa 
hanay mismo ng Partido, dapat 
ipursigi pa ang pagpapahusay sa 
gawaing edukasyon at organisa- 
syon. Kailangan pang pabilisin, pa- 
sinsinin at pataasin ang antas ng 
gawaing masa. Sa larangang mili- 
tar, kailangan ding puspusin ang 
pagpawi sa konserbatismo at pag- 
husayin ang pagbubuo ng hukbong 
bayan at ang estilo ng paggampan 
sa gawaing militar. 

Sa patuloy na pagpupunyagi ng 
mga rebolusyonaryong pwersa sa 
HSL, sa susunod na kumperensya 
ay aalingawngaw muli ang masiga- 
bong palakpakan ng mga delegado 
bilang pagsalubong sa mga tagum- 
pay na tiyak na makakamit. JAB 

MATATAGUMPAY NA OPENSIBA NG BHB WK 


BHB, umaani ng tagumpay 


sa Samar 


sugatan sa serye ng mga labanan sa pagitan ng Armed Forces of 


T satan sa na sundalo ang namatay at di bababa sa siyam ang na- 


the Philippines (AFP) at ng Bagong Hukbong Bayan (BHB) sa Samar 
mula Hunyo hanggang unang linggo ng Agosto. Bukod sa paglulunsad ng 
mga taktikal na opensiba, matagumpay ding nakadepensa ang BHB laban 
sa matitinding operasyong militar sa panahong ito. 


Susi sa mga tagumpay na ito 
ang malawak at mahigpit na supor- 
ta ng masa sa hukbong bayan, 
ayon kay Jose Sumuroy, tagapagsa- 
lita ng Efren Martires Command ng 
BHB-Eastern Visayas. Aniya, kada- 
lasa'y ang mga magsasaka mismo 
ang nag-aalerto sa kanilang hukbo 
kapag may mamataan silang ka- 
away. 

Noong Agosto 2, tat- 
long sundalo ang napatay 
at lima ang nasugatan 
matapos lusubin ng 80 
tropa ang kinakampuhan 
ng BHB sa hangganan ng 
Catarman, Northern Samar 
at Calbayog City, Western 
Samar. Pinakahuli lamang 
ito sa sunud-sunod na 
pagkatalo ng AFP sa ka- 
may ng BHB. Bago ito, 
dalawang sundalo rin ang 
napatay sa labanan noong 
Hulyo 11 sa Barangay 


Cagdao, Silvino Lobos, 
Northern Samar. 
Noong Hulyo 6, 


tinambangan ng BHB ang 
isang yunit ng 20th IB sa 
Barangay 7 8BMakatingog, 
Calbayog (City, Western 
Samar. Dalawang sundalo 
ang napatay at nasugatan 
ang di mabilang na tropa. 

Dalawang araw bago 
ito, tinambangan ng mag- 
kasanib na pwersa ng 
14th IB at 63rd IB ang 

isang iskwad ng BHB sa Dolores, 
Eastern Samar. Naagaw ng BHB ang 
inisyatiba at napatay nito ang 
commanding officer ng 14th IB. 
Ang pangingibabaw ng BHB sa 
labanan sa Dolores ay karugtong ng 
pananaig din ng mga Pulang man- 
dirigma sa tatlong sunud-sunod na 
labanan sa pagitan ng AFP at BHB 
sa Eastern Samar noong Hunyo na 


NUNG 


Ning 


NI 


Naya, 


ikinamatay ng pitong sundalo at 
ikinasugat ng tatlo. 

Hunyo 16, nilusob ng 14th IB, 
kasama ang 63rd IB ang isang yu- 
nit ng BHB na noo'y nakahimpil sa 
isang baryo ng Maslog. Sa halip na 
mapinsalaan ang BHB, nalagas ang 
limang sundalo habang dalawa ang 
nasugatan. Bago ito, nilusob na ng 
14th IB at Scout Rangers noong 
Hunyo 12 ang isang pinaliit na pla- 
tun ng BHB sa parehong bayan. 
Subalit ang militar ang nagtamo ng 
isang patay at isang sugatan sa la- 
banang sila ang nagtakda. 

Ang dalawang pag-atake sa 
Maslog ay ganting-salakay sana ng 
14th IB sa ambus ng BHB noong 
Hunyo 4 sa Barangay Amantacop, 
Borongan kung saan dalawang sun- 
dalo ang napatay at isa ang nasu- 
gatan. JAB] 


PO. 


Sa 

Mga sundalong Amerikano, kinasuhan 


KINASUHAN ng taumbaryo ng 
Umapoy Island, Sipangkot ng Si- 
tangkai, Tawi-tawi ang mga pwer- 
sa ng AFP, PNP at ilang sundalong 
Amerikano ng kasong pagpatay at 
paglabag sa karapatang-tao noong 
Hulyo. 

Ayon sa mga tagabaryo, sina- 
lakay noong Mayo 25 ng pinagsa- 
nib na pwersa ng US Army, Philip- 
pine Army at pulis ang isla. Ang 
mga sundalong Amerikano ay ar- 
mado ng mga masinggan at akti- 


bong lumahok sa walang pakun- 
dangang pamumutok ng AFP at 
PNP. Labing-isang magsasaka ang 
inakusang mga myembro ng Abu 
Sayyaf at iligal na dinampot at 
idinitine. Pinahirapan ang 11 at 
pinatay ang tatlo sa kanila. 

Apat na sundalong Amerikano 
at mga elemento ng AFP at PNP 
ang kinasuhan sa Commission on 
Human Rights-Western Mindanao. 
Pinaiimbestigahan na rin ang kaso 
sa kongreso. 


32 militar, kinasuhan ng pagpatay at pang-aabuso 


ISANG sarhento at 31 pang sunda- 
lo ng 44th IB ang sinampahan ng 
kasong murder dahil sa pagkama- 
tay ng mag-asawang Bacar at Car- 
melita Japalali sa isang opera- 
syong militar nitong Setyembre. 
Ang kaso ay isinampa nitong Se- 
tyembre 10 sa Prosecutor's Office 
ng Tagum City. 

Ayon kay Talib Japalali, kapa- 
tid ni Bacar, natutulog sa kanilang 
bahay sa Sityo Talaba, Barangay 
Bingcungan noong gabi ng Set- 
yembre 8 ang mag-asawa nang pa- 
putukan ng militar ang kanilang 
bahay. Tinamaan at namatay ang 


mag-asawa. Pinaputukan din ng 
militar ang katabing bahay nina 
Osmalic Ladia at Rosalim Padama. 
Ang lahat ng ito'y nasaksihan ni 
Japalali. 

Upang pagtakpan ang kani- 
lang pang-aabuso, ibinalita ng 
militar sa Southeastern Mindanao 
na nagkakanlong umano ang mag- 
asawang Japalali ng mga mandi- 
rigma ng Bagong Hukbong Bayan. 
Nauna rito, ipinahayag nila na ang 
mag-asawa ay napatay sa 10 min- 
utong sagupaan sa pagitan ng AFP 
at mga pwersa ng Moro Islamic 
Liberation Front. 


Pres. Arroyo, binatikos 
sa ika-32 anibersaryo ng batas militar 


MARIING binatikos ng mga pro- 
gresibong organisasyon ang ma- 
panupil na pamamalakad ng rehi- 
meng US-Arroyo sa paggunita sa 
ika-32 anibersaryo ng deklarasyon 
ng batas militar nitong Setyembre 
21. 

Partikular nilang tinuligsa ang 
planong pagpapataw ng karagda- 
gang mga buwis at ang paglalagay 
ng mga dating upisyal militar sa 
mga susing pusisyon sa gubyerno. 
Anila, ipinagpapatuloy ni Pres. Ar- 

royo ang ilang mapaniil na instru- 
mento ni Marcos noon tulad ng 
"no permit, no rally policy." 

Nagmartsa hanggang sa Men- 
diola Bridge sa Maynila ang may 
1,000 kasapi ng Bagong Alyan- 
sang Makabayan (BAYAN), Karapa- 
tan, Bayan Muna, Anakpawis, 
Gabriela, Kilusang Mayo Uno at 
Anakbayan. 

Nagdaos din ng mga pagkilos 
sa mga lunsod ng Baguio, Ba- 
colod, Davao at Gen. Santos. 


Panibagong panggigipit 
kay Kasamang Sison, 
kinundena 


KINUNDENA ng mga demokratiko 
at rebolusyonaryong kilusan sa 
buong mundo ang panibagong 
panggigipit ng gubyernong US kay 
Jose Maria Sison (Kasamang Joe- 
ma). Alinsunod sa pasistang pata- 
karang Patriot Act USA, hinarang 
nitong Agosto ang kanyang royal- 
ty mula sa bagong librong kolabo- 
rasyon nila ng premyadong maka- 
bayang nobelista at peryodistang 
si Ninotchka Rosca, ang Jose Maria 
Sison: At Home in the World--A 
Portrait of a Revolutionary. 

Produkto ang librong ito ng 
mga pakikipanayam ni Rosca kay 
Ka Joema at asawa niyang si Julie 
de Lima sa Utrecht, The Nether- 
lands. Sinimulan ni Rosca ang 
pagsusulat nito pagkatapos mabi- 
go ang planong asasinasyon no- 
ong Hunyo 2001 kay Ka Joema. 
Nabalam ang pagsusulat nito nang 
isama ng US noong Agosto 2002 
sa listahan ng mga “terorista” ang 
PKP, Bagong Hukbong Bayan at si 
Ka Joema. 

Nilalaman ng libro ang mga 
pananaw at pagsusuri ni Ka Joema 
di lamang hinggil sa kasaysayan 
ng lipunan at rebolusyong Pilipi- 
no, kundi sa perspektiba ng pan- 
daigdigang kilusang anti-imperya- 
lista. Ang libro ay nagsisilbi ring 
talambuhay ni Ka Joema, na sa 
edad na 65 anyos ay gumugol na 
ng 45 taon sa pagsisilbi sa rebo- 
lusyon. Kabilang din sa nilalaman 
ng libro ang piling mga tula ni Ka 
Joema. Isa rin siyang premyadong 
makata na nanalo ng Southeast 
Asia WRITE Award noong 1986. 

Si Rosca ay dating kasapi ng 
Kabataang Makabayan at isa sa 
mga tagapagtatag ng Gabriela So- 
lidarity Network USA. 

"Baker Piston" kinundena ng NDF-Southern Mindanao 


KINUNDENA ng National Democrat- 
ic Front-Southern Mindanao Region 
(NDF-SMR) ang paglulunsad ng 
"Baker Piston," isang pagsasanay 
militar ng mga tropang Amerikano 
at Pilipino laban umano sa "narko- 
terorismo" na ilulunsad sa Davao 
City at iba pang bahagi ng Min- 
danao. "Narkoterorismo" ang ban- 
sag sa pagkakasangkot ng umano'y 
mga teroristang organisasyon sa 
pangangalakal ng iligal na droga 
para makalikom ng pondo. 

Sa isang pahayag nitong Se- 
tyembre 15, sinabi ni Rubi del 


Mundo, tagapagsalita ng NDF-SMR, 
na ginagamit lamang ng US ang 
kampanya laban sa droga para pag- 
ibayuhin ang panghihimasok sa 
Pilipinas, laluna sa Mindanao. Sa 
partikular, ani del Mundo, nais ng 
US na palakasin ang presensyang 
militar nito sa Mindanao para 
makontrol nito ang mga rekursong 
langis at iba pang likas na yaman 
sa Brunei, Indonesia, Malaysia at 
Pilipinas. Nais din ng US na mabi- 
gyang-daan ang paglaban nito sa 
mga armadong rebolusyonaryong 
kilusan na isinusulong ng Bagong 


Hukbong Bayan at ng Bangsamoro 
Islamic Armed Forces. 

Ayon kay del Mundo, ang totoo 
ay ang Central Intelligence Agency 
ng US ang numero unong promotor 
ng "narkoterorismo" sa mundo. Ibi- 
nigay niyang halimbawa ang kaso 
ng Colombia, kung saan lihim na 
nakikipagkutsaba ang US sa mga 
prodyuser ng poppy, ang halamang 
pinagmumulan ng drogang opyo, 
morpina at heroin, subalit ang 
pinararatangan nitong sangkot sa 
droga ay ang mga rebolusyonar- 
yong armadong grupo sa bansa. 


Gera laban sa Iraq, iligal--Kofi Annan 


WALANG paliguy-ligoy at pinal 
nang idineklara ni Kofi Annan, Sec- 
retary-General ng United Nations 


(UN), nitong Setyembre 15 na ili- 
gal ang inilunsad na gera ng US sa 
Iraq. Ayon kay Annan, hindi apru- 


PAGTUTUWID 


SUMUSUNOD ang ilang puna hinggil sa pagkakasulat ng balitang 
"Nominasyon ni Bush, sinalubong ng protesta" na lumabas sa pahi- 
na 12 ng isyung Setyembre 7 ng Ang Bayan. 

Maling ibinalita na nagpahayag ang United for Peace and Jus- 
tice (UFPJ) ng pagtutol sa gera at pananakop ng US sa Afghanistan 
at nanawagan ito para suportahan ang pakikibaka ng mamamayang 
Palestino. Ang nagdala ng panawagang ito ay ang ANSWER (Act Now 
to Stop War and End Racism) na naglunsad ng mga pagkilos sa araw 


ding iyon. 


Walang upisyal na pahayag ang pamunuan ng UFPJ laban sa nag- 
papatuloy na gera at pananakop ng US sa Afghanistan bagamat 
marami-raming grupo sa loob ng UFPJ, tulad ng Not In Our Name 
(NION) at Freedom Road Socialist Organization (FRSO) ang may ga- 


yong paninindigan. 


Ikalawa, ang maramihang pang-aaresto noong 1968 sa Chicago 
ay naganap sa kombensyon ng Democratic Party at hindi ng Repub- 
lican Party. Matatandaang ang Democrat na si Lyndon Baines John- 
son ang presidente noon ng US, at laganap sa panahong iyon ang 
disgusto sa isinusulong niyang gera sa Vietnam. 

Pangatlo, ang wastong titulo ni Jesse Jackson ng Democratic 
Party ay "Reverend" at hindi "Attorney." 

bado ng UN ang ginawang pagsala- 
kay sa Iraq ng koalisyong pinamu- 
munuan ng US. Dadalawa lang, 
aniya, ang batayan na katanggap- 
tanggap sa UN para maglunsad ng 
gera--kapag kailangang magtang- 
gol sa sarili ang isang bansa o 
kailangan nitong kumilos laban sa 
napipintong pagsalakay dito. Hindi 
umiiral ang alinman sa mga dahi- 
lang ito sa kaso ng Iraq. 

Sa kaugnay na balita, pinal na 
ring idineklara ng Iraq Survey 
Group (ISG) na wala ngang wea- 
pons of mass destruction sa Iraq. 
Ang ISG ay kinabibilangan ng 
1,200 ekspertong Amerikano at 
British na inatasan ng "coalition of 
the willing" na hanapin ang wea- 
pons of mass destruction na ini- 
ingatan daw ng Iraq at siyang gi- 
nawang sangkalan para salakayin 
ang bansa. 

Sa kabila nito, ipinagpipilitan 
pa rin nina Presidente George W. 
Bush ng US at Prime Minister Tony 
Blair ng United Kingdom na lehiti- 
mo ang batayan ng panggegera ni- 
la sa Iraq. 

Editoryal 
Yayanigin 

ng mamamayan 
ang rehimeng 
US-Arroyo 


alang pakundangan ang rehimeng 
W US-Arroyo sa pagsasakatuparan nito 

ng mga patakarang lalong pumipiga 
at nagpapahirap sa mamamayang Pilipino. Ito 
ang tanging solusyon ng makadayuhan, anti- 
mamamayan at bulok na rehimen sa harap ng 
kinakaharap nitong masidhing krisis sa ekonomya at 
pananalapi ng estado. 

Ang krisis na ito ay tanda ng lalo pang pagdaus- 
dos ng buong naghaharing sistemang malakolonyal at 
malapyudal na pinangangasiwaan ng rehimen. Ang 
pagsidhi nito sa nagdaang mga taon ay bunsod ng bu- 
lag na pagsunod ng rehimeng US-Arroyo sa Interna- 
tional Monetary Fund sa pagsasakatuparan ng liberali- 
sasyon, pribatisasyon, deregulasyon at denasyunalisa- 
syon. 

Walang ibinunga ang mga patakarang ito kundi 
ang malawakang pagkawasak ng mga produktibong 
pwersa, malawakang disempleyo at papahigpit na 
dayuhang kontrol sa produksyon at yaman ng bansa. 
Binigyang-laya nito ang mga lokal at dayuhang 
monopolyo, katuwang ang mga naghaharing uri, na 
pumiga ng sobra-sobrang tubo at pakinabang mula sa 
mamamayan. Lalong malupit ang pandarambong sa 
bansa ng imperyalismo sa harap ng ibayong paglala 
ng pandaigdigang krisis ng monopolyong kapitalismo. 


Pakikibaka para sa 


Mga tampok sa 
g P dagdag na sahod 


isyung ito... 


Ika-3 kumperensya ng 
Partido sa Cagayan 

Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 

Lalo pang pinasisidhi ang kaapihan at paghihirap 
ng mamamayang Pilipino ng grabeng burukratikong 
korapsyon ng rehimeng Arroyo at pagprayoritisa nito 
ng pagpopondo sa pasistang makinarya at pagpa- 
paigting ng "gerang kontra-terorismo" laban sa mama- 
mayan. 

Labis-labis ang desperasyon ng rehimen na makaa- 
hon mula sa kinasasadlakang malalim na krisis sa 
pananalapi at ekonomya. Nagkukumahog ito ngayong 
makaipon ng sapat na pondo para palutangin ang 
naghihingalong sistema sa pamamagitan ng pagpataw 
ng napakaraming dagdag na buwis. Pahihintulutan ni- 
to ang walang pakundangang pagtaas ng mga presyo 
ng mga bilihin at serbisyo. 

Lalo nitong binabarat ang pondo para sa mga 
batayang serbisyo. Hinahadlangan nito ang matagal 
nang iginigiit na pagtataas sa sahod ng mga mangga- 
gawa at kawani. "Maghigpit ng sinturon," ang sinasa- 
bi nito sa hikahos nang mamamayan habang nagpa- 
pakasasa sa napakatataas na sweldo at benepisyo ang 


Matatagumpay na 
taktikal na opensiba sa 


PAHINA 7 | Samar PAHINA 9 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapusyaw 
ang masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


a) Sa print dialog, i-check ang Print as image 

b) Alisin ang check sa Shrink oversized pages to paper size 
k) I-click ang Properties 

d) I-click ang Advanced 

e) Tiyaking naka-set sa 100% ang Scaling 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


